Document ID: 31988R1494

Padomes Regula (EEK) Nr. 1494/88
(1988. gada 3. maijs)
par Nolīguma noslēgšanu starp Eiropas Ekonomikas kopienu un Komoru Islāma Federatīvo Republiku par zveju pie Komoru salām
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 43. pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
tā kā Kopiena un Komoru Islāma Federatīvā Republika ir apspriedušas un parafējušas Nolīgumu par zveju pie Komoru salām; tā kā tas dod Kopienas zvejniekiem zvejas iespējas ūdeņos, uz kuriem attiecas Komoru salu suverenitāte vai jurisdikcija;
tā kā minētā nolīguma apstiprināšana ir Kopienas interesēs,
IR PIEŅĒMUSI ŠO REGULU.
1. pants
Ar šo Kopienas vārdā apstiprina Nolīgumu starp Eiropas Ekonomikas kopienu un Komoru Islāma Federatīvo Republiku par zveju pie Komoru salām.
Nolīguma teksts ir pievienots šai regulai.
2. pants
Ar šo Padomes priekšsēdētājam dod tiesības izraudzīties personas, kas ir pilnvarotas parakstīt Nolīgumu, lai tas kļūtu saistošs Kopienai.
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1988. gada 3. maijā

Labels: 18
5
6